钦定古今图书集成/明伦汇编/氏族典/第084卷 > 胡宾王
## 钦定古今图书集成/明伦汇编/氏族典/第084卷 > 胡宾王

按《广东通志》：“宾王，字明贤，乳源人。少力学，以博洽名。
南汉时登进士，累官中书舍人，知制诰。刘𬬮淫虐，辞
官归，乃著《南汉国史》十二卷。𬬮亡，上其书于宋，号《刘
氏兴亡录》。以明经授著作郎。会诏有官者得与科试，
遂登咸平庚子进士第，累迁翰林学士，致仕卒。宾王
为人乐易俊爽，言行不苟，立朝奉公，居乡相恤，邑人”
至今称之。